જેમ સલમાન ખાન સામાન્ય રીતે પોતાની ફિલ્મો ઈદ પ્રસંગે રિલીઝ કરતાં હોય છે, તેમ શાહરુખ ખાન સાથે પણ દિવાળીનું મિથક જોડાયેલું છે અને તેમની સફળ ફિલ્મોમાંની મોટાભાગની ફિલ્મો દિવાળીએ જ રિલીઝ થઈ હતી. તેમને બૉલીવુડમાં પ્રથમ મોટી સફળતા દિવાળએ જ અપાવી હતી અને એ ફિલ્મ હતી બાઝીગર કે જે 12મી નવેમ્બર, 1993ના રોજ રિલીઝ થઈ હતી. જોકે બાઝીગર અગાઉ દીવાના હિટ રહી હતી, પરંતુ દિલ આશના હૈ, ચમત્કાર, કિંગ અંકલ અને માયા મેમસાબ જેવી ફ્લૉપ ફિલ્મો પણ શાહરુખની યાદીમાં જોડાઈ ચુકી હતી, પરંતુ દિવાળીએ રિલીઝ થયેલી બાઝીગરે શાહરુખને નવો મુકામ અપાવ્યો.